L'AGLA feba tamién uso d'os clamaus en castellán “Puntos de Apoyo”, personas (a ormino familiars) que aduyaban a lo sostenimiento material d'a guerrilla. En muitas ocasions, lo rechimen franquista exerceba la suya represión mas agresiva contra istes "puntos de apoyo", como una forma d'enfeblir a la guerrilla: asinas en a ixarrallón de Monroyo de 1947, entre seis y ueito personas, qualques d'ellas familiars, estioron executadas sin chudicio.